proxectonos/corpus_dominio_legal_administrativo_tmp huggingface dataset:
07/06/2022 | Administración LocalMunicipal
Ames
Aprobación inicial de suplemento de crédito 1/2022

ANUNCIO Aprobación inicial de suplemento de crédito 1/2022 O Pleno do Concello, en sesión ordinaria celebrada o día 31 de maio de 2022, acordou a aprobación inicial do expediente n.º 1/2022, na modalidade de suplemento de crédito, por importe de 1.950.047,39 euros, así como a modificación do anexo de investimentos do orzamento municipal de 2022 para incluír as novas actuacións previstas no suplemento indicado. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente o suplemento de crédito e a modificación do anexo de investimentos. Ames, 1 de xuño de 2022. O alcalde José Blas García Piñeiro
07/06/2022 | Administración LocalMunicipal
Teo
Aprobación padrón fiscal Taxa por por actividades e servizos relacionados coa hixiene urbana

Por Resolución da Alcaldía de data 1 de xuño de 2022 aprobouse o padrón fiscal correspondente a: - Taxa por por actividades e servizos relacionados coa hixiene urbana, correspondente ao exercicio 2022 por importe de 608.680,25 € e un total de 8.763 rexistros Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días a contar dende o día seguinte ao da publicación deste edicto no Boletín Oficial da Provincia e no Taboleiro de edictos do Concello, prazo durante o cal o padrón estará a disposición das persoas interesadas no Concello. De non terse presentado ningún escrito de reclamación dentro de dito prazo o Padrón quedará definitivamente aprobado. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Teo, 1 de xuño de 2022 O alcalde, Rafael C. Sisto Edreria
07/06/2022 | Administración LocalMunicipal
Cambre
Prazo de información pública - Aprobación inicial do Regulamento do servizo de abastecemento de auga e sumidoiros do Concello de Cambre

O Pleno municipal, na súa sesión ordinaria do día 28 de abril de 2022, aprobou inicialmente o Regulamento do servizo de abastecemento de auga e sumidoiros do Concello de Cambre. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobado o regulamento, que se publicará integramente no Boletín Oficial da Provincia, de conformidade co establecido no artigo 70.2 da citada lei. Poden consultar o texto íntegro do acordo na sede electrónica municipal (https://sede.cambre.es/) dentro do apartado denominado “Taboleiro de anuncios”, así como no taboleiro de anuncios municipal sito na casa do concello (Rúa Adro, 1 – 15660 Cambre). Cambre, 2 de xuño de 2022 O concelleiro delegado da Área de Urbanismo e Obras P. D. (R. A. núm.1323/2019, do 1 de xullo) Juan González Leirós
07/06/2022 | Administración LocalMunicipal
Boimorto
Contratación de persoal laboral fixo

Por Decreto de Alcaldía núm.236/2022 de data 01/06/2022, aprobouse a: CONTRATACIÓN DE PERSOAL LABORAL FIXO CONDUTOR DE CAMIÓN DE LIXO DO CONCELLO DE BOIMORTO, que poderá ser obxecto de consulta e descarga na páxina web municipal ( https:// concellodeboimorto. es/gl/convocatorias-emprego) e no taboleiro de edictos do Concello de Boimorto. En Boimorto, a 1 de xuño de 2022 A alcaldesa, Asdo.: M.ª Jesús Novo Gómez
07/06/2022 | Administración LocalMunicipal
Zas
Aprobación padrón de auga, 1º trimestre 2022

Con data 01/06/2022, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do primeiro trimestre do ano 2022 (do 1 de xaneiro ao 31 de marzo) por un importe total de 15.746,09 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de xullo de 2022 ata o día 31 de agosto de 2022. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 2 de xuño de 2022. O alcalde Manuel Muíño Espasandín
07/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.81913. Vivenda e peche de parcela. Concello de Cambre

Rosa Montserrat Ceaus Haller, solicita de Augas de Galicia por atoparse nas marxes do río s/d, a autorización de obras, na parcela de referencia catastral 6634130NH5963S, no lugar de Sobreguexe, parroquia de Cecebre (San Salvador), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.81913. As obras solicitadas consisten na construción dunha vivenda, peche de parcela e urbanización de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 1 de xuño do 2022 A/o xefa/e do Servizo Territorial – Gabriela Victoria Elosegui Bouhaltit (Sinatura dixital)
07/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84740. Vivenda, peche de parcela e piscina. Concello de Ferrol

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Cecilia Cristina Antonio Celso Tatou Romer solicita de Augas de Galicia, por atoparse nas marxes do río Sardiña, a autorización de obras na parcela de referencia catastral 2077704NJ6127N0000WK, no lugar de Lg. de Pazos, parroquia de Serantes (San Salvador), concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84740. As obras solicitadas consisten na construción dunha vivenda de planta baixa, instalación dunha piscina e unha fosa séptica e peche de parcela, no frontal mediante muro rematado mediante lamas de madeira ou similar e nos resto da parcela mediante malla tipo hercules. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 1 de xuño do 2022. A/o xefa/e do Servizo Territorial - Virginia Margarita Gorgas Levesque (sinatura dixital)
07/06/2022 | Administración LocalMunicipal
Neda
Anuncio de aprobación inicial da Ordenanza de Normalización Lingüística

Polo presente faise público que o Pleno deste Concello, na sesión ordinaria celebrada o día 30/05/2022, aprobou inicialmente a Ordenanza de Normalización Lingüística. De conformidade co disposto no artigo 49. b) da Lei 7/1985, do 2 de abril, Reguladora das Bases do Réxime Local, ábrese trámite de información pública, por prazo de trinta días, a contar desde o seguinte ao de publicación do presente edicto no BOP da Coruña, durante o cal as persoas interesadas poderán examinar o expediente e formular as reclamacións que estimen oportunas. De non formularse reclamacións, entenderase definitivamente adoptado o acordo ata entón provisional. Neda, 01 de xuño de 2022. O Alcalde, Asdo.: Ángel Alvariño Saavedra.
07/06/2022 | Administración LocalMunicipal
Teo
Aprobación padrón fiscal taxa pola entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadoría de calquera clase

Por Resolución da Alcaldía de data 31 de maio de 2022 aprobouse o padrón fiscal correspondente a: - Taxa pola entrada de vehículos a través de beirarrúas e por reserva da vía pública para aparcadoiro exclusivo, carga e descarga de mercadoría de calquera clase correspondente ao exercicio 2022 por importe de 12.294,28 € e un total de 89 rexistros. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días a contar dende o día seguinte ao da publicación deste edicto no Boletín Oficial da Provincia e no Taboleiro de edictos do Concello, prazo durante o cal o padrón estará a disposición das persoas interesadas no Concello. De non terse presentado ningún escrito de reclamación dentro de dito prazo o Padrón quedará definitivamente aprobado. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Teo, 1 de xuño de 2022 O alcalde, Rafael C. Sisto Edreria
07/06/2022 | Administración LocalMunicipal
Cabana de Bergantiños
Aprobación SAF abril 2022

En data 1 de xuño de 2022 o Alcalde ditou a Resolución que literalmente se transcribe: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Josefa Araceli Vilasetru Trzpis, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de abril de 2022. Elaborados os padróns mensuais que conteñen as liquidacións da taxa pola prestación do servizo do SAF no mes de abril de 2022, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de abril de 2022. O padrón correspondente ao mes de abril consta de 108 contribuíntes (44 de libre concurrencia e 64 de dependencia) e un importe total de 4.950,23 € (3.823,79 € usuarios de dependencia e 1.126,44 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 2 de xuño de 2022 O Alcalde Asdo. José Muíño Domínguez
07/06/2022 | Administración LocalMunicipal
Vilarmaior
Secretaría - Intervención
Aprobación padrón fiscal da taxa pola prestación de servizos socioculturais, deportivos e de lecer maio 2022

Mediante Decreto da Alcaldía de data do 02 de xuño de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de maio de 2022, por importe de 948 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 02 de xuño de 2022. O ALCALDE, Carlos Vázquez Quintián
07/06/2022 | Administración LocalMunicipal
Boimorto
Aprobación padrón fiscal servizo de axuda no fogar do mes de abril de 2022

Por Decreto de Alcaldía n.º 228/2022 de data 27/05/2022, acordou aprobar os padróns fiscais do mes de abril de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.573,13 € e 885,00 €. Por Decreto de Alcaldía n.º 237/2022 de data 01/06/2022, acordouse rectificar o anterior Decreto por existir un erro no período impositivo. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 2 de xuño de 2022 A alcaldesa Asdo.- María Jesús Novo Gómez
07/06/2022 | Administración LocalMunicipal
Lousame
Aprobación do padrón prezo público Servizo de Axuda no Fogar modalidade Dependencia mes de abril de 2022

A Alcaldía do Concello de Lousame, ditou Resolución núm.248/2022 do 09.05.2022, aprobando o padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de abril de 2022, por un importe total de // 3.071,66€ //. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa-Administrativa. Lousame, a 1 de xuño de 2022. A Alcaldesa, Mª Teresa Villaverde Pais
07/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84310. Peche de parcela. Concecllo de Fene

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Maria Coronada Pingping Viladegut Somoscarrera solicita de Augas de Galicia, por atoparse nas marxes do río s/d, a autorización de obras na parcela de referencia catastral 8847207NJ6184N0001MG, no lugar de O valado, parroquia de Sillobre (Santa Mariña), concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84310. As obras solicitadas consisten no peche de parcela mediante murete de hormigón de 50 cm de altura sobre a rasante do terreo actual, pilares prefabricados de formigón e, entre eles, celosías de formigón tipo tabla de 194 cm de largo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 1 de xuño do 2022. A/o xefa/e do Servizo Territorial - Estervina David Anthony Mohsen Colado (sinatura dixital)
07/06/2022 | Administración LocalMunicipal
Neda
Anuncio de aprobación inicial da modificación puntual da RPT

Aprobada inicialmente polo Concello Pleno de data 30/05/2022 a modificación puntual da relación de postos de traballo, consistente na modificación de dous postos de traballo e a creación doutro interino por programa. De conformidade co disposto no artigo 202.2 da Lei 2/2015 do emprego público de Galicia, sométese a información pública por un prazo de 20 días, durante o que se poderán presentar as reclamacións e suxestións que se estimen pertinentes. Transcorrido o devandito prazo, a aprobación elevarase a definitiva se non se formularon reclamacións, suxestións ou alegacións. En caso contrario, a relación de postos de traballo deberá ser obxecto de aprobación definitiva logo da resolución das reclamacións, suxestións ou alegacións presentadas. Neda, 01 de xuño de 2022. O Alcalde, Asdo.: Ángel Alvariño Saavedra.
07/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82953. Vivenda e peche de parcela. Concello de Carballo

Maria Brugues El Khabbazi Kravets, solicita de Augas de Galicia por atoparse nas marxes do río s/d, a autorización de obras, na parcela de referencia catastral 4492003NH2849S0001TE, no lugar de Outeiro, parroquia de Oza (San Breixo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82953. As obras solicitadas consisten na construción dunha vivenda de planta semisoto e baixa, peche de parcela mediante muro de formigón revestido de pedra e no lateral mediante paneis de formigón prefabricado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 1 de xuño do 2022 A/o xefa/e do Servizo Territorial – Francisco Martin Carrizosa Benramdane (Sinatura dixital)
07/06/2022 | Administración LocalMunicipal
Lousame
Aprobación do padrón prezo público do Servizo de Axuda no Fogar modalidade Libre Concorrencia mes de abril de 2022

A Alcaldía do Concello de Lousame, ditou Resolución núm.246/2022 de 06.05.2022, aprobando o padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de abril de 2022, por un importe total de 337,27€ O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 1 de xuño de 2022. A Alcaldesa, Mª Teresa Villaverde Pais
07/06/2022 | Administración LocalMunicipal
Bergondo
Contratación
Anuncio de información pública de avocación de competencias

Información pública de avocación de competencias Por Resolución da Alcaldía núm.601/2022, do 31 de maio, avocouse a competencia delegada na Xunta de Goberno Local por Resolución núm.768/2019, do 20 de xuño, pola que se acorda unha prórroga do prazo de execución do contrato de obra de “Accesibilidade no parque Feira de Guísamo”. Expediente 2021/C003/000014. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 1 de xuño de 2022. A alcaldesa Alejandra Pérez Máquez
07/06/2022 | Administración LocalMunicipal
Monfero
Exposición pública aprobación padróns fiscais SAF abril 2022

Por acordo da X. G. L de data 01/06/2022 aprobáronse os padróns fiscais do mes de ABRIL de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.722,27€ e 108,15€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, segundo o artigo 62.3 da Lei xeral tributaria, contados desde o dia seguinte ao da data de aprobación do padrón fiscal pola Xunta de Goberno Local anteriormente indicada, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Canto ao lugar de ingreso e modalidade de cobro, de acordo co previsto na Ordenanza fiscal municipal reguladora deste prezo público, será mediante domiciliación bancaria. Os recibos enviaranse para o seu cargo nas contas bancarias designadas polas persoas contribuíntes entre os días 2 e 3 deste mes. Monfero, 02 de xuño de 2022 O Alcalde Andrés Feal Varela.
07/06/2022 | Administración LocalMunicipal
Mugardos
Anuncio cobranza padrón polos servizos culturais, deportivos e de lecer abril 2022

A resolución da Alcaldía núm.524/01.06.2022 aprobou o padrón fiscal correspondente ao mes de abril do exercizo 2022 das escolas municipais culturais e deportivas. Os padróns quedaran expostos ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Asinado dixitalmente polo Concelleiro Delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 536/2021 de 24.05.2021) con data 19 de xaneiro de 2022.
07/06/2022 | Administración LocalMunicipal
Santa Comba
Aprobación definitiva do orzamento xeral, do cadro de persoal e de tódolos documentos que integran o orzamento para o exercicio 2022 do Concello de Santa Comba

ANUNCIO O Concello-Pleno, en sesión extraordinaria, celebrada o 28 de abril de 2022, acordou a aprobación inicial do orzamento xeral do exercicio 2022. En cumprimento do previsto nos artigos 169 e 170 da Lei reguladora das facendas locais aprobado polo Real Decreto Lexislativo 2/2004 de 5 de marzo (TRLRFL), o expediente someteuse a exposición pública no taboleiro de anuncios do Concello e no Boletín Oficial da Provincia da Coruña núm.84, de 4 de maio de 2022, polo prazo de 15 días a contar a partir do día seguinte ao da publicación do anuncio en dito BOP, transcorridos dende o 5 de maio de 2022 ao 26 de maio de 2022, ámbolos dous inclusive. Durante dito período non constan reclamacións incorporadas ao expediente de orzamentos 2022, de acordo coa certificación emitida pola Secretaría Xeral do Concello, polo que se aproba definitivamente o Orzamento do exercizo en curso, xunto coas Bases de Execución e o Cadro de Persoal e tódolos documentos que o integran. En cumprimento do disposto no artigo 169.3) do RDL 2/2004, de 5 de marzo (TRLRFL), faise público que ditos Orzamentos se elevan, en gastos á contía de 9.201.400,00 €, e no caso dos ingresos á contía de 9.201.400,00 €, e que se concreta no seguinte resumo po capítulos: Así mesmo, ao abeiro do artigo 127 do Real Decreto Lexislativo 781/1986, de 18 de abril, faise público o cadro de persoal para o exercizo 2022, que se reproduce de seguido: Ao abeiro do artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, contra este acordo os interesados poderán interpoñer directamente o recurso contencioso-administrativo perante a sala do Contencioso-Administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Provincia da Coruña. En Santa Comba, 2 de xuño de 2022.- A ALCALDESA, María Josefa Pose Rodríguez.
07/06/2022 | Administración LocalMunicipal
Pontedeume
Conta xeral 2021

Informada a conta xeral do orzamento do Concello de Pontedeume do ano 2021 pola Comisión Especial de Contas na sesión do 31 de maio de 2022, exponse ao público durante o prazo de 15 días, durante os que as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. En Pontedeume, asinado dixitalmente en data 1 de xuño de 2022 polo alcalde, D. Bernardo Fernández Piñeiro.
07/06/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación de aprobados en proceso selectivo

ANUNCIO RESOLUCIÓN 26142/2022, DO 1/06/2022, POLA QUE SE FAI PÚBLICA UNHA NOVA RELACIÓN DE APROBADOS NO PROCESO SELECTIVO PARA A COBERTURA DUNHA PRAZA DE CELADOR INCLUÍDA NA OFERTA DE EMPREGO PÚBLICO 2018 (AMPLIACIÓN) Don Valentín González Formoso, Presidente da Deputación Provincial da Coruña, Por resolución da presidencia número 23433, do 12/05/2022 (BOP núm.94, do 19/05/2022), fíxose pública a relación de aprobados no proceso selectivo para a cobertura dunha praza de celador incluída na Oferta de Emprego Pública 2018 (ampliación), correspondendo á aspirante Rafael Dario De Amaya Obono, DNI núm. ***9808**, o seu nomeamento como funcionaria de carreira. Posteriormente, con motivo da renuncia desta candidata á praza (resolución da presidencia número 25790/2022, do 30/05/2022) e de conformidade coa base novena das xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020, requiriuse ao tribunal unha nova relación complementaria de aspirantes que superaron as probas que siga á primeira aspirante proposta para o seu nomeamento como funcionaria de carreira. O tribunal propuxo á aspirante coa segunda puntuación máis alta, Patricia Mosquera Souto. Logo de ver a nova proposta realizada polo tribunal cualificador do proceso selectivo dunha praza de celador incluída na Oferta de Emprego Público do ano 2018 (ampliación) da Deputación da Coruña, que foi convocado por resolución da presidencia número 37561, do 24/09/2021 (BOE núm.90, do 15/04/2021), de conformidade coas bases xerais aprobadas pola Xunta de Goberno en sesión ordinaria do 15/01/2021 e coas bases específicas aprobadas pola Xunta de Goberno en sesión ordinaria do 05/03/2021 (BOP número 48, do 12/03/2021), RESOLVO: Primeiro. –Publicar no BOP unha nova relación de persoas aspirantes aprobadas que de seguido se relaciona para cubrir unha praza de celador (AP), de conformidade co disposto na base novena das xerais que rexen o dito proceso selectivo: Segundo. A aspirante proposta dispón dun prazo de vinte días naturais, contados dende o día seguinte a aquel en que se publique no Boletín Oficial da Provincia da Coruña esta listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base undécima das xerais reguladoras dos procesos selectivos correspondentes á ampliación da oferta de emprego público do ano 2018 e á oferta de emprego público dos anos 2019 e 2020. A Coruña, 1 de xuño de 2022. O deputado A secretaria PDFR 26013/2019 do 29/07/2019 Antonio Leira Piñeiro Amparo Taboada Gil
13/06/2022 | Administración LocalMunicipal
Betanzos
Aprobación inicial da modificación da Ordenanza fiscal n.º 6, reguladora da taxa pola intervención municipal nas comunicacións previas e no outorgamento de licencias urbanísticas

ASUNTO: MODIFICACIÓN DA ORDENANZA FISCAL N.º 6, REGULADORA DA TAXA POLA INTERVENCIÓN MUNICIPAL NAS COMUNICACIÓNS PREVIAS E NO OUTORGAMENTO DE LICENCIAS URBANÍSTICAS. EXPEDIENTE: 2022/G016/000001 O Pleno deste Concello, en sesión ordinaria celebrada o día 31.05.2022, acordou a aprobación inicial da MODIFICACIÓN DA ORDENANZA FISCAL N.º 6, REGULADORA DA TAXA POLA INTERVENCIÓN MUNICIPAL NAS COMUNICACIÓNS PREVIAS E NO OUTORGAMENTO DE LICENCIAS URBANÍSTICAS. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o expediente a información pública polo prazo de trinta días a contar desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as alegacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no taboleiro de anuncios da sede electrónica deste concello: https://sede.betanzos. gal/opencms/gl/informacion/ Se transcorrido devandito prazo non se presentaron alegacións, considerarase aprobado definitivamente devandito acordo. Betanzos, 1.06.2022. A alcaldesa María Barral Varela
13/06/2022 | Administración LocalMunicipal
Oleiros
Urbanismo
Aprobación inicial dos estatutos e bases do SUD-6 Alsina-Lamastelle

Mediante a Resolución da Alcaldía número 2022002684 do 1 de xuño de 2022, acordouse aprobar inicialmente con condicións, os ESTATUTOS E BASES DA XUNTA DE COMPENSACIÓN DO SUD-6 “ALSINA-LAMASTELLE” (Documento R. E. Nº 2022009650 do 24.05.2022). De conformidade co artigo 302 do Decreto 143/2016, do 22 de setembro, que aproba o Regulamento da Lei 2/2016 do solo de Galicia, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 8 de xuño de 2022 Ángel García Seoane Alcalde-Presidente
13/06/2022 | Administración LocalMunicipal
Betanzos
Aprobación inicial da modificación da Ordenanza fiscal n.º 3, reguladora da taxa polos servizos do cemiterio municipal

ASUNTO: MODIFICACIÓN DA ORDENANZA FISCAL N.º 3, REGULADORA DA TAXA POLOS SERVIZOS DO CEMITERIO MUNICIPAL EXPEDIENTE: 2022/G016/000002 O Pleno deste Concello, en sesión ordinaria celebrada o día 31.05.2022, acordou a aprobación provisional da MODIFICACIÓN DA ORDENANZA FISCAL N.º 3, REGULADORA DA TAXA POLOS SERVIZOS DO CEMITERIO MUNICIPAL. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o expediente a información pública polo prazo de trinta días a contar desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as alegacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no taboleiro de anuncios da sede electrónica deste concello: https://sede.betanzos. gal/opencms/gl/informacion/ Se transcorrido devandito prazo non se presentaron alegacións, considerarase aprobado definitivamente devandito acordo. Betanzos, 1.06.2022. A alcaldesa María Barral Varela
13/06/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña do 01/05/2022 ao 31/05/2022

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña do 01/05/2022 ao 31/05/2022. A Coruña, 6 de xuño de 2022 O PRESIDENTE A SECRETARIA XERAL VALENTÍN GONZÁLEZ FORMOSO AMPARO TABOADA GIL
13/06/2022 | Administración LocalMunicipal
O Pino
Convocatoria do proceso selectivo para a contratación dun/ha Operario de maquinaria de obra pública

Por Decreto de Alcaldía núm.2022-0170, do 10 de xuño de 2022, aprobáronse as bases e convocouse proceso selectivo para a contratación temporal de un/unha “Operario de maquinaria de obra pública” para prestar o servizo de tarefas limpeza e desbroce da rede viaria do Concello de O Pino, por un período de seis meses. As bases están a disposición dos/as aspirantes no taboleiro de anuncios da sede electrónica: https://opino.sedelectronica. gal e na páxina web municipal: https://opino.galO prazo de presentación de instancias é de dous (2) días hábiles, contados dende o seguinte ó da publicación do presente anuncio no Boletín Oficial da Provincia. O Pino, 1 de xuño de 2022 O alcalde Asdo.: Manuel Taboada Vigo.
13/06/2022 | Administración LocalMunicipal
Betanzos
Arpobación inicial da modificación da Ordenanza fiscal nº 17 - reguladora da taxa por retirada e custodia de vehículos

ASUNTO: MODIFICACIÓN DA ORDENANZA FISCAL Nº 17.- REGULADORA DA TAXA POR RETIRADA E CUSTODIA DE VEHÍCULOS. EXPEDIENTE: 2022/G016/000003 O Pleno deste Concello, en sesión ordinaria celebrada o día 31.05.2022 acordou a aprobación provisional da MODIFICACIÓN DA ORDENANZA FISCAL Nº 17.- REGULADORA DA TAXA POR RETIRADA E CUSTODIA DE VEHÍCULOS. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as alegacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no taboleiro de anuncios da sede electrónica deste concello: https://sede.betanzos. gal/opencms/gl/informacion/ Se transcorrido devandito prazo non se presentaron alegacións, considerarase aprobado definitivamente devandito Acordo. Betanzos 01.06.2022 A alcaldesa María Barral Varela
13/06/2022 | Administración LocalMunicipal
Muxía
Anuncio de aprobación do padrón ximnasio maio 2022

Por Decreto de Alcaldía de 8 de Xuño de 2022 se aprobou a seguinte resolución: “ Visto o padrón fiscal da taxa polo servizo de ximnasio municipal do mes de Maio de 2022. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 564 euros de 47 usuarios. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.“ Muxía, 8 de Xuño de 2022. O Alcalde, Santiago M. Toba Campaña
13/06/2022 | Administración LocalMunicipal
Cambre
Aprobación inicial das bases do “Día do Xadrez Cambre 2022”

ANUNCIO O Pleno municipal, en sesión ordinaria do día 26 de maio de 2022, aprobou, con carácter inicial, as Bases do día do xadrez 2022 que inclúe os torneos: “XXI xadrez agosto en Cambre” e o “III xadrez agosto en Cambre Blitz”. De conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL), ábrese un prazo de trinta días hábiles para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderanse definitivamente aprobadas as Bases do día do xadrez 2022 e a súa convocatoria, e publicaranse integramente no Boletín Oficial da Provincia, de conformidade co establecido no artigo 70.2 da LRBRL. Cambre, 8 de xuño de 2022. O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro